فابیۆ ڤێرا (یاریزانی تۆپی پێ، لەدایکبووی ٢٠٠٠)

**فابیۆ دانیال فێرێرا** ڤێرا (لەدایکبووی ٣٠ی ئایاری ٢٠٠٠) یاریزانێکی تۆپی پێی پیشەگەری پورتوگالییە کە وەک یاریزانی ناوەندی ھێرشبەردن یاری دەکات بۆ یانەی خولی نایابی ئینگلیزی ئەرسیناڵ.

## کاروانی یانە
### پۆرتۆ
ڤێرا لە شاری سانتا ماریا دا فیرا لە ناوچەی ئەڤیرۆ لەدایکبووە، نۆ یاری ئەنجامداوە کاتێک لاوانی پۆرتۆ توانیان ببنە پاڵەوانی خولی لاوانی ئەورووپا و گۆڵی یەکەمی تۆمارکرد بۆ بردنەوە بە ئەنجامی ٣–١ لە یاریی کۆتایی لە نیۆن لە ٢٩ی نیسان. لە ٢٤ی تشرینی یەکەمی ٢٠١٨، لە یارییەکی کۆمەڵەکان، کرایە دەرەوە دوای ئەوەی دوو کارتی زەردی وەرگرت و یارییەکەیان دۆڕاند ٢–١ لە بەرامبەر لۆکۆمۆتیڤ مۆسکۆ.

ڤێرا یەکەمین یاری خۆی لەگەڵ پۆرتۆی بی لە ٢٤ی شوباتی ٢٠١٩ ئەنجامدا، لە خولەکی ٥٧ دا وەک یەدەگ لە جێگای خواو ماریۆ ھاتە یاریگا و ١–٠ دۆڕان لە دەرەوەی یاریگای خۆیان لەبەرامبەر ئارۆکا لە خولی لیگاپرۆ. شەش مانگ و ڕۆژێک دواتر، بۆ یەکەم جار گۆڵێکی تۆمارکرد بە لێدانی سزا لە بردنەوەی ٣–١ی لە دەرەوەی یاریگای خۆیان بەرامبەر فارێنسێ.

ڤێرا یەکەم یاری خۆی لەگەڵ پێکھاتەی یەکەمدا لە ١٠ی حوزەیرانی ٢٠٢٠دا ئەنجامدا، کە ١٩ خولەک بەشداری کرد لە دۆڕاندنیان بەرامبەر ماریتیمۆ لە یاریگای خۆیان ١–٠. جارێکی تر لە کورسی یەدەگەوە، یەکەم گۆڵی تۆمارکرد لە پاڵەوانێتییەکەدا لە ٥ی تەممووز بۆ یارمەتیدانی پۆرتۆ لە بردنەوەی بەرامبەر بێلێنسێس ٥–٠. و بە کۆی گشتی ھەشت یاری ئەنجامدا تا کۆتایی وەرزەکە بۆ بوون بە پاڵەوان.

لە ٢٧ی تشرینی یەکەمی ٢٠٢٠، تەنھا لە دووەم یاریدا لە خولی پاڵەوانەکانی ئەورووپا، ڤێرا گۆڵی تۆمار کرد لە بردنەوەی ٢–٠ بەرامبەر ئۆڵۆمپیاکۆس لە قۆناغی کۆمەڵەکان دوای ئەوەی بە شێوەی سەرەکی یاریکرد لە یاریگای ئیستادیۆ دۆ دراگاو. لە ٢٠ی ئازاری ٢٠٢٢، لە خولەکی ٣٢ گۆڵی یەکلاکردنەوەی دێربی ناوخۆیی تۆمار کرد بەرامبەر بواڤیستا. دوای دوو ھەفتە بۆ یەکەم جار دوو گۆڵی لە یارییەکدا تۆمار کرد لە خولدا، گۆڵی یەکەم و دووەمی یانەکەی لە بردنەوەی ٣–٠ لە یاریگای خۆیان بەرامبەر سانتا کلارا.

ئەو شوێنی خۆی لە پێکھاتەی یەکەم قایمتر کرد لە ماوەی وەرزی ٢٠٢١–٢٢، بەتایبەتی دوای ئەوەی لە جامی ئەورووپی خوار ٢١ ساڵی ٢٠٢١دا ئاستێکی سەرنجڕاکێشی ھەبوو، کە تێیدا بە باشترین یاریزانی پاڵەوانێتەکە دانرا، دوو ھاتریکی ئەسیستی کرد لە بەرامبەر یانەکانی مۆرێنسێ و بێلێنسێس و کۆی ١٤ ئەسیست لە خولدا - کە دووەم باشترین ژمارە بوو و شەش گۆڵیشی تۆمار کرد بۆ یارمەتیدانی تیمەکەی بۆ بردنەوەی ھەردوو خولی ناوخۆی و جامی پورتوگال.

### ئەرسیناڵ
لە ١٧ی حوزەیرانی ٢٠٢٢، پۆرتۆ گەیشتە ڕێکەوتنێک لەگەڵ یانەی ئەرسیناڵ بۆ گواستنەوەی ڤێرا بۆ یانەکەی پرێمیەرلیگ بە بڕی ٣٥ ملیۆن یۆرۆ و ٥ ملیۆن یۆرۆی زیادکراو کە پەیوەستە بە ئاست و ئەنجامەوە. لە ٢١ی حوزەیرانی ٢٠٢٢، ئەرسیناڵ ڤێرا وەک یاریزانێکی نوێ بە گرێبەستێکی درێژخایەن ڕاگەیاند. ڤێرا درێسی ژمارە ٢١ی پێبەخشرا.

## کاروانی نێودەوڵەتی
ڤێرا ھەموو پێنج یارییەکەی ئەنجامدا و پورتوگال لە پاڵەوانییەتی ئەورووپی خوار ١٩ لە ساڵی ٢٠١٩ لە ئەرمینیا دووەم بوو کە تێیدا ئیسپانیا پاڵەوانێتییەکەی بردەوە. لە قۆناغی کۆمەڵەکان بەرامبەر ھەمان ھەڵبژاردە لە ١٧ی تەممووزدا، لە یەریڤان ١–١ یەکسان بوون بەھۆی گۆڵێکی ڤێرا کە بەلێدانی ڕاستەوخۆ تۆماری کرد. ئەو و ھاوڕێی ھەڵبژاردەکەی فیلیکس کۆرییا ناویان ھێنرا لە باشترین پێکھاتەی پاڵەوانێتییەکە.

لە ١٤ی تشرینی دووەمی ٢٠١٩، ڤێرا یەکەم یاری خۆی بۆ تیمی خوار ٢١ ساڵ کرد، کە لە یارییەکی دۆستانەدا بوو لە یاریگای خۆیان لە بەرامبەر سلۆڤینیا و کارتێکی زەردی وەرگرت، یارییەکە ٠–٠ تەواو بوو. دوای پێنج ڕۆژ، گۆڵێک و ئەسیستێکی تۆمار کرد لە بردنەوەی ٣–٢ لە نەرویج لە پاڵاوتنەکانی پاڵەوانێتی ئەورووپای ٢٠٢١. ئەو بە باشترین یاریزانی پاڵەوانێتییەکە دەست نیشان کرا کە لە ھەنگاریا و سلۆڤینیا بەڕێوە چوو، لە ھەر شەش یارییەکەدا بەشداری کرد و گۆڵێکی تۆمار کرد، ھەڵبژاردەکەی پلەی دووەمی بەدەست ھێنا

## ئاماری کاروانی وەرزشی
### یانە

## خەڵاتەکان
**لاوانی پۆرتۆ**
* خولی لاوانی ئەورووپا: ٢٠١٨–١٩

**پۆرتۆ**
* خولی پلە یەکی پۆرتوگالی: ٢٠١٩–٢٠، ٢٠٢١–٢٢
* جامی پۆرتوگال: ٢٠٢١–٢٢

**تاکەکەسی**
* باشترین یاریزانی ناوەندی مانگ: نیسانی ٢٠٢٢
* یاریزانی یاریزانی لاوی مانگ: کانوونی دووەمی ٢٠٢٢
* تیمی پاڵەوانێتی ئەورووپا بۆ خوار ١٩ ساڵان: ٢٠١٩
* تیمی پاڵەوانێتی ئەورووپا بۆ خوار ٢١ ساڵان: ٢٠٢١
* پاڵەوانێتی ئەورووپا بۆ خوار ٢١ ساڵان: باشترین یاریزانی پاڵەوانێتییەکە :٢٠٢١

## سەرچاوەکان



پۆل:یاریزانانی یانەی تۆپی پێی ئارسناڵ
پۆل:یاریزانانی ھێڵی ناوەندی تۆپی پێ
پۆل:زیندووان
پۆل:لەدایکبووانی ٢٠٠٠
پۆل:یاریزانانی تۆپی پێی دوور لە وڵات لە ئینگلستان
پۆل:یاریزانانی پرێمیەرلیگ
پۆل:یاریزانانی بۆندسلیگا